**PRIMARUL MUNICIPIULUI SFÂNTU GHEORGHE**

Nr. 3073 /22.01. 2026

**REFERAT DE APROBARE**

**pentru modificarea și completarea Anexei nr. 1 la Hotărârea Consiliului local nr. 557/2025 privind stabilirea impozitelor şi taxelor locale pentru anul 2026**

**Având în vedere:**

* solicitările formulate de locuitorii Municipiului Sfântu Gheorghe privind diminuarea impozitelor pe autoturisme, inclusiv pentru cele cu tehnologii nepoluante sau cu emisii reduse;
* necesitatea menținerii impozitului pe mijloacele de transport hibride la un nivel redus, în scopul stimulării mobilității durabile;
* susținerea mediului de afaceri local, prin diminuarea impozitului pe teren datorat de persoanele juridice, în limitele prevăzute de legislația fiscală în vigoare;
* necesitatea creării unui climat fiscal predictibil și favorabil investițiilor locale;

**În acest context, se propune:**

În cazul impozitului pe mijloacele de transport:

* menținerea nivelului de impozitare la cel aplicat în anul 2025 prin diminuarea cotelor adiționale aprobate pe anul 2026, în funcție de norma de poluare, ori aplicarea nivelului minim stabilit prin lege;
* reducerea impozitului pe mijloacele de transport hibride la nivelul minim stabilit prin lege;

În cazul impozitului pe teren datorat de persoane juridice:

* reducerea nivelului impozitului pe teren datorat de persoanele juridice la nivelul minim indexat conform legii, ori cel stabilit prin lege.

**În considerarea celor de mai sus,**

propun inițierea și supunerea spre adoptare Consiliului Local a proiectului de hotărâre privind modificarea **Hotărârii Consiliului Local nr. 557/2025**, în sensul celor arătate mai sus.

**PRIMARUL MUNICIPIULUI SFÂNTU GHEORGHE**

**Antal Árpád András**